Document ID: 31984L0415

31984L0415
L 228/31
JURNALUL OFÍCIAL AL UNIUNII EUROPENE
A CINCEA DIRECTIVĂ A COMISIEI
din 18 iulie 1984
de adaptare la progresul tehnic a anexelor II, III, IV, V și VI la Directiva 76/768/CEE a Consiliului privind apropierea legislației statelor membre cu privire la produsele cosmetice
(84/415/EEC)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 76/768/CEE a Consiliului din 27 iulie 1976 privind apropierea legislației statelor membre cu privire la produsele cosmetice (1), modificată ultima dată de Directiva 83/574/CEE a Comisiei (2), în special articolul 8,
întrucât, pentru protejarea sănătății publice, utilizarea acidului aristolohic (acid 8-metoxi-3,4-metilendioxi-10-nitrofenantren-1-carboxilic) și a sărurilor sale și, de asemenea, a tuturor speciilor de Veratrum în produsele cosmetice ar trebui interzisă;
întrucât, pe baza celor mai recente cercetări științifice și tehnice și sub incidența anumitor restricții și condiții, utilizarea următoarelor substanțe poate fi admisă în produsele cosmetice: peroxid de hidrogen în preparate pentru îngrijirea pielii și în preparate pentru întărirea unghiilor, hidrichinonă ca agent pentru decolorarea localizată a pielii și fluorhidrat de nicometanol (fluorură de 3-hidroximetilpiridinin) în preparatele pentru igiena cavității bucale; întrucât azotatul de argint poate fi admis în mod definitiv pentru colorarea genelor și a sprâncenelor;
întrucât 4-aminobenzoatul de 1-gliceril este un filtru UV menționat la numărul 4 în partea 2 a anexei VII și, prin urmare, poate fi eliminat de la nr. 2 din partea 1 a anexei IV la Directiva 76/768/CEE;
întrucât conservanții 56 și 57, menționați în partea 2 a anexei VI la Directiva 76/768/CEE, se adaugă și la produse cosmetice pentru alte scopuri specifice;
întrucât măsurile prevăzute de prezenta directivă sunt în conformitate cu avizul Comitetului pentru adaptarea la progresul tehnic a directivelor privind înlăturarea barierelor tehnice din calea comerțului din sectorul produselor cosmetice,
ADOPTĂ PREZENTA DIRECTIVĂ:
Articolul 1
Directiva 76/768/CEE se modifică după cum urmează:
1.
În Anexa II:
-
Numărul 333 se înlocuiește cu:
333. Veratrum Spp. și preparatele acestora”;
-
se adaugă următorul punct:
365. Acidul aristolohic și sărurile sale”.
2.
În anexa III partea 1:
-
numerele curente 12 și 14 se modifică după cum urmează:
a
b
c
d
e
f
12
Peroxid de hidrogen
a) Preparate pentru îngrijirea părului
H2O2 12 %
(40 volume)
(a) (b) (c)
Conține peroxid de hidrogen
Evitați contactul cu ochii
Clătiți imediat dacă produsul intră în contact cu ochii
b) Preparate pentru îngrijirea pielii
H2O2 4 %
c) Preparate pentru întărirea unghiilor
H2O2 2 %
14
Hidrochinonă
a) Agent oxidant colorant pentru vopsirea părului
2 %
(a)
1. Uz general
1. A nu se utiliza pentru vopsirea genelor sau sprâncenelor.
Clătiți imediat dacă produsul intră în contact cu ochii.
Conține hidrochinonă.
2. Uz profesional
2. Utilizabil numai de către personalul calificat.
Conține hidrochinonă.
Clătiți imediat dacă produsul intră în contact cu ochii.
Hidrochinonă
b) Agenți pentru calmarea locală a pielii
2 %
(b)
-
Conține hidrochinonă
-
Evitați contactul cu ochii
-
Se aplică pe suprafețe mici
-
Întrerupeți utilizarea produsului dacă apar iritații
-
Nu utilizați pentru copii sub 12 ani
-
se adaugă următoarele numere curente:
a
b
c
d
e
f
47
Hidroflorură de nicometanol
Produse pentru igiena cavității bucale
0,15 %
calculat ca F
În cazul amestecurilor cu alți compuși cu fluor permiși conform prezentei anexe, concentrația totală a F nu trebuie să depășească 0,15 %
Conține nicometanol fluorhidrat
48
Azotat de argint
Numai pentru produse destinate colorării genelor și sprâncenelor
4 %
-
Conține azotat de argint
-
Clătiți imediat dacă produsul intră în contact cu ochii.
3.
Numerele curente 2 și 6 se elimină din anexa IV partea 1.
4.
Numărul curent 11 se elimină din anexa V.
5.
Se adaugă simbolul (+) la coloana (b) a părții 2 din anexa VI, imediat după numele substanțelor numite prin numerele curente 56 și 57.
Articolul 2
Statele membre pun în aplicare actele cu putere de lege și actele administrative necesare pentru a se conforma prezentei directive până la 31 decembrie 1985. Statele membre informează de îndată Comisia cu privire la aceasta.
Articolul 3
Prezenta directivă se adresează statelor membre.
Adoptată la Bruxelles, 18 iulie 1984.

Labels: 7
1
15